C 47/62
LT
Europos Sąjungos oficialusis leidinys
2023 2 7
2022 m. liepos 5 d., antradienis
111. ragina Komisiją būsimą priežiūros strategiją susieti su Europos socialinės ekonomikos veiksmų planu, didinti informuotumą apie socialinės ekonomikos potencialą gerinant darbo sąlygas priežiūros sektoriuje ir sudaryti geresnes galimybes moterims užimti kokybiškas darbo vietas; ragina valstybes nares investuoti į priežiūros ekonomikos plėtrą, tinkamai atsižvelgiant į sektoriaus žmogiškųjų veiksnių aspektus; 112. pripažįsta ir vertina pilietinės visuomenės ir ne pelno organizacijų, pvz., NVO, pacientų organizacijų, labdaros ir religinių ar kitų institucijų teikiamą priežiūrą; 113. ragina valstybes nares parengti ir persvarstyti savo priežiūros politiką palaikant nuolatinį socialinį ir pilietinį dialogą su socialiniais partneriais, ekspertais, pilietinės visuomenės NVO, nacionalinio ir ES lygmens valdžios institucijomis, priežiūros gavėjams atstovaujančiomis organizacijomis ir formaliaisiais bei neformaliaisiais prižiūrinčiaisiais asmenimis, siekiant remti veiksmingų socialinės rūpybos politikos sprendimų, kurie atitiktų vietos gyventojų poreikius, kūrimą; pabrėžia, kad rengiant, įgyvendinant ir stebint būsimą Europos priežiūros strategiją svarbu aktyviai konsultuotis su prižiūrinčiaisiais asmenimis ir priežiūros paslaugų gavėjais bei jiems atstovaujančiomis organizacijomis; ragina Komisiją ir Tarybą pradėti diskusiją dėl technologijų ir priežiūros kokybės sąsajos; 114. ragina Europos Komisiją atlikti mokslinius tyrimus, kad būtų galima geriau suprasti netinkamo priežiūros teikimo asmenims, kuriems reikalinga priežiūra ir parama, ekonominį ir socialinį poveikį, ir užtikrinti finansavimą, visų pirma pagal būsimą platformą, skirtą mokslinių tyrimų projektams, susijusiems su retųjų ligų socialiniu poveikiu žvelgiant iš pacientų perspektyvos, ir ES masto tinklams bei novatoriškiems projektams, kurie leistų valstybėms narėms kartu kurti ir perduoti gerąją patirtį ir naujoviškus priežiūros modelius, taip pat ypatingą dėmesį skiriant labiausiai paplitusioms ligoms ir ligoms, sukeliančioms negalią, įskaitant reumatines ir raumenų ir kaulų sistemos ligas; 115. ragina Komisiją užtikrinti, kad EIGE, EUROFOUND ir kitos atitinkamos agentūros turėtų pakankamai išteklių stebėti ir analizuoti, ar ir kaip vykdant politiką daromi numatyti priežiūros sektoriaus patobulinimai, be kita ko, prieinamumo, kokybės, lyčių lygybės, infrastruktūros ir profesinio bei asmeninio gyvenimo pusiausvyros srityse; 116. ragina atlikti COVID-19 pandemijos valdymo priežiūros sektoriuje, visos Europos Sąjungos veiksmų ir valstybių narių veiksmų išorinį mokslinį ir etinį vertinimą ir įvertinti dabartinį ES pasirengimo pandemijoms lygį, taip pat ragina valstybes nares ir Komisiją ištirti priežastis, dėl kurių didelė dalis užsikrėtimų COVID-19 ir mirčių nuo šios ligos įvyko vyresnio amžiaus žmonių, neįgaliųjų stacionariosios globos įstaigose ir kitų socialinių paslaugų įstaigose, ir ar buvo neužtikrinamos ar pažeidžiamos žmogaus ir pacientų teisės, kad būtų galima padaryti reikiamas išvadas ir užkirsti kelią tokių tragedijų pasikartojimui per ateities krizes; o o 117.
o
paveda Pirmininkei perduoti šią rezoliuciją Tarybai ir Komisijai.